AksaraLLM/aksara-bahasa-daerah-v1 huggingface dataset:
Lumbini (Sanskerta:  "ingkang éndah") inggih punika sawijining papan ziarah Buddhis ing dhistrik Kapilavastu-Nepal, caket wates India. Punika inggih papan ing pundi Ratu Mayadevi dipunkisahaken sampun nglairaken Pangeran Siddhartha Gautama, ingkang ing pungkasanipun dipunsebut minangka Buda Gotama, pendiri Ajaran Buda. Sang Buda gesang antawis taun 563 dumugi taun 483 SM. Taman Lumbini inggih punika salah satunggal saking sekawan papan suci kanggé ziarah ingkang sampun wiwit jaman gesangipun Buda Gotama. Tigang papan suci sanèsipun inggih punika dumunung ing Kushinagar, Bodh Gaya, lan Sarnath.

Lumbini dumunung ing ngandhap gunung Himalaya, 25 km sisih wétan kutha Kapilavastu, kraton ing pundi Pangeran Siddhartha nelasaken 29 taun yuswanipun. Kapilavastu inggih punika nama papan mau lan ugi nama saking dhistrik sakitaripun. Lumbini kaggungan sajumlah papan ngibadah, kalebet Wiyara Mayadevi lan wiyara-wiyara sanès ingkang taksih prosès pambangunan. Ing mriki ugi wonten Puskarini utawi Kolam Suci-papan ing pundi ibu Pangeran Siddhartha mendhet ritual siram sadéréngipun nglairaken lan ing pundi Pangeran Siddhartha siram ingkang kapisanan-sarta wonten ugi sisa-sisa pura Kapilavastu. Wonten ing situs sanès caket Lumbini minangka Buda sadéréngipun Buda Gotama, miturut cariyos; lair, pikantuk pencerahan lan pungkasanipun nilaraken wujud keduniawian.

Nalika jaman gesangipun Buda 
Nalika jaman gesangipun Buda Gotama, Lumbini inggih punika sawijining tamab ingkang dumunung ing antawisipun Kapilavastu lan Devadaha. Wonten ing mrika Pangeran Siddhartha (calon Buda) lair . Sawijining pilar sapunika jumeneng nandhani titik kunjungan Asoka ing Taman Lumbini. Miturut sawijining prasasti wonten ing pilar mau, pilar punika dipunpapanaken ing mrika déning tiyang-tiyang ingkang tanggel jawab saking taman Lumbini saperlu méngeti kunjungan lan bebungah saking Raja Asoka. Taman punika sadéréngipun misuwur minangka Rummindei, 2 mil sisih lèr Bhagavanpura.

Wonten ing Sutta Nipata (vs 683) dipunsebutaken bilih Buda lair ing sawijining désa saking suku Sakya, ing Lumbineyya Janapada. Sang Buda dumunung ing Lumbinívana ssadangunipun ing Devadaha lan ing mrika Beliau mbabaraken Devadaha Sutta

Gladri

Cathetan suku

Pranala njaba 

 Entry on 'Lumbini' dalam Dictionary of Pali Proper Names
 WelcomeNepal.com: Lumbini - Tempat untuk melihat 
 Buddha studi: Ziarah: Lumbini - Tempat lahir Buddha
 Lumbini Photo Gallery

Népal
Situs Warisan Donya
Endank Soekamti ya iku grup band saka Yogyakarta kang duwé telung anggota: Ari (drum), Dori (gitar, lan Erik (bas lan vokal). Grup iki akèh nganggo idiom punk ing lagu-lagune, sanajan ora nyengkuyung ideologine dhéwé. Lirik-lirike sakarepe dhéwé, malah ana kang kasar lan nyleneh, khas guyonan Yogyakarta. Jeneng grup iki dijupuk saka jeneng wong wadon loro kang duwé tegesé dhéwé ing urip anggotane. Tembung “Endank Soekamti” uga bisa dianggep plesetan saka idiom “énak sekali”.

Grup iki dumadi ing sasi Januari 2001. Wiwitane mung manggung saka panggung siji menyang panggung liyané ing sekitae Yogyakarta lan Sala, mligi ing acara-acara mahasiswa. Tahun 2003 dhèwèké nggawe album kapisan, Kelas 1, lagu kang diandalake “Bau Mulut” ing ngisor label Indie, lan bisa payu 75 èwu kopi. Album kaloro digawé 2004 ing ngisor jeneng Pejantan Tambun kang ngemu 16 lagu. Album katelu digawé 2007 mawa jeneng “Sssttt...!!!” album kapisan kang diprodhuksi déning label “Proton Record” lan album kaloro lan katelu ing ngisor “Warner Musik Indonesia”.
Wong kang seneng karo grup iki diaran Kamtis.

Band kang alirane melodic punk saka Yogyakarta iki, uga njajal ranah anyar saknjabane babagan musik. Trio kang anggotane Erik, Dori lan Ari iki njajal maen ing salah saeijining filem.

Kanggo Erik, filem iki ora dadi proyek aji mumpung, nanging pratandha lakuné karir musike dhèwèké kabèh wis sepuluh taun. Film kang judhulé sengaja isih dirahasiakake iki wis lumebu tahap panyuntingan lan rencanane bakal di puter ing biyoskup taun iki.
Film kang digarap mawa independen iki mengko bakal duluncurake barengan karo promo album kalimane. Dhèwèké arep muter filem mau saben Endank Soekamti ngadakake konser.
Film iki nyaritakaké katelu anggota Endang Soekamti bakal dadi superhero. Lucune superhero iki dijupuk saka carita pawayangan. Saben anggota bakal maragakake Gatotkaca, Antareja lan Antasena. Katelu super heo iku mudhun ing donya kang wis modern iki supaya bisa numpes prakawis kang ala.

Cathetan suku 

Musik
Grup band
Musisi Indonésia
Grup musik Indonésia
Struve Geodetic Arc utawi dipunsebut minangka Busur Geodetik Struve inggih punika ranté "triangulasi" ingkang mbentang saking Hammerfest ing Nurwègen dumugi Laut Hitam ing Ukraina, ingkang nglewati 10 nagara, inggih punika, Ukraina, Swèdhen, Ruslan, Nurwègen, Moldova, Litowen, Lètlan, Éstlan, lan Bélarus lan meh sadaya jarakipun langkung saking 2.820 km, ingkang ngasilaken pengukuran akurat pisanan saking titikmeridian.

Ranté punika dipundhirikaken lan dipun-ginakaken déning ilmuwan Ruslan kelairan saking Jerman, Friedrich Georg Wilhelm von Struve nalika taun 1816-1855 kanggé netepaken ukuran ingkang pas lan wujud bumi. Nalika punika, rantéé namung ngléwati kalih nagara: Uni Swèdhen-Nurwègen lan Kamaharajan Ruslan. Titik kapisanan Struve dumunung ing Tartu Observatorium, ing pundi Struve dipuntindakaken kathah panalitén.

Nalika taun 2005, Ranté Busur Geodetik Struve kadhaptar minangka Situs Warisan Donya UNESCO minangka  ansambel ingkang ngesenaken, ranté kasungsun saking 34 plak péngetan utawi tugu "terintegrasi" langkung saking 265 titik ing 10 nagara, papan utama dipunparingi tandha kanthi dipunbolongi ing watu lan wesi salib ingkang dumunung ing inggil tugu.

Pengukuran ranté triangulasi kasungsun saking 258 segitiga utama lan 265 geodetik simpul. Titik paling lèr dunungipun caket ing Hammerfest ing Nurwègen lan titik paling kidul caket kaliyan Laut Hitam ing Ukraina. Prasasti punika dumunung ing 10 nagara, lan saben monumen kadhaptar minangka Situs Warisan Donya UNESCO.

Lokasi Monumen Busur Geodetik Struve ing saben Nagara

Nurwègen 
Fuglenes ing Hammerfest
Raipas ing Alta
Luvdiidcohkka ing Kautokeino
Baelljasvarri ing Kautokeino

Swèdhen 
"Pajtas-vaara" (Tynnyrilaki) ing Kiruna
"Kerrojupukka" (Jupukka) ing Pajala
Pullinki ing Övertorneå
"Perra-vaara" (Perävaara) ing Haparanda

Finlan 
Stuor-Oivi (currently Stuorrahanoaivi) ing Enontekiö ()
Avasaksa (currently Aavasaksa) ing Ylitornio ()
Torneå (currently Alatornion kirkko) ing Tornio ()
Puolakka (currently Oravivuori) ing Korpilahti ()
Porlom II (currently Tornikallio) ing Lapinjärvi ()
Svartvira (currently Mustaviiri) ing Pyhtää ()

Ruslan 
"Mäki-päälys" (Mäkipäällys (Finland 1917/1920-1940) ing Hogland (Suursaari)
"Hogland, Z" (Gogland, Tochka Z) in Hogland ()

Éstlan 
"Woibifer" (Võivere) ing Väike-Maarja Parish ()
"Katko" (Simuna) in Väike-Maarja Parish ()
"Dorpat" (Tartu Observatory) ing Tartu. ()

Lètlan 
"Sestu-Kalns" (Ziestu) ing Ērgļu novads ()
"Jacobstadt" in Jēkabpils ()

Litowen 
"Karischki" (Gireišiai) ing Panemunėlis ()
"Meschkanzi" (Meškonys) ing Nemenčinė ()
"Beresnäki" (Paliepiukai) ing Nemėžis ()

Bélarus 
"Tupischki" (Tupishki) ing Oshmyany district ()
"Lopati" (Lopaty) ing Zelva district ()
"Ossownitza" (Ossovnitsa) ing Ivanovo district ()
"Tchekutsk" (Chekutsk) ing Ivanovo district ()
"Leskowitschi" (Leskovichi) ing Ivanovo district ()

Moldova 
"Rudi" near Rudi village, Soroca district ()

Ukraina 
Katerinowka ing Antonivka, Khmelnytsky Oblast ()
Felschtin ing Hvardiiske, Khmelnytsky Oblast ()
Baranowka ing Baranivka, Khmelnytsky Oblast ()
Staro-Nekrassowka (Stara Nekrasivka) ing Nekrasivka, Odessa Oblast ()

Cathetan suku 

Situs Warisan Donya
Budi Darma ingkang miyos wonten inh Rembang 25 April 1937 inggih punika guru besar wonten ing FPBS Universitas Negeri Surabaya (rumiyin IKIP Surabaya).
Piyambakipun putra angka sekawan sakin g enem sedherekipun ingkang sedayanipun kakung. Bapakipun inggih makarya dados punggawa kantor pos, ingkang dadosaken piyambakipun kedah pindhah- pindhah dalemipun amargi ndhèrèk papan makaryanipun bapakipun saking kithah satunggal dhateng kitha sanèseipun.
Budi Darma rampng kuliah ing Jurusan Sastra Barat, Fakultas Sastra, Universitas Gadjah Mada ing taun 1963 lan nalika lulusan punika piyambakipun pikantuk Bintang Bakti Wisuda. Kajawi punika, Budi Darma ugi sampun naté pados kawruh wonten ing Universitas Hawaii, Honolulu, Amérikah Sarékat ing taun 1970 – 1971, lajeng pikantuk gelar MA saking Universitas Indiana, Bloomington, AS (1976), saha pikantuk gelar Ph.D. saking universitas ingakng sami ing taun (1980). Jabatan Visiting Research Associate ugi sampun naté dipunlaksanakaken saking Universitas Indiana. Namanipun Budi Darma ugi sampun dipunpacak wonten ing Who's Who in The World, saha Ensiklopedi Pengarang Indonésia.

Asiling Karya 
Budi Darma nembé saѐstu saged nyerat wiwit taun 1968. Seratan- seratanipun inggih wujud carkak, novèl, esai, utawi makalah –makalah wonten ing kathah pertemuan. Kajawi saking antologi carkak Kritikus Adinan, ngantos sapunika kirang langkung 8 bukunipun ingkang sampun dipuncithak ing antawisipun inggih ingkang wujud novèl wonten tiga kanthi irah- irahan, Olenka (1983),Raflus (1998), saha Ny. Talis (1996); satunggal kempalan carkak, Orang-Orang Bloomington (1981); tigang kempalan esai: Solilokui (1983), Sejumlah Esai Sastra (1984), saha Harmonuium (1995);lan satunggal karya pertalan.
Novelipun Budi Darma ingkang sapisan inggih punika Olenka, inggih novelipun ingkang kathah dipunremeni déning masarakat saha ingkang dadosaken piyambakipun pikantuk kathah pangaji. Rafilus inggih novelipun ingkang nomer kalih. Novèl punika dipunseat nalika piyambakipun pikantuk undhangan dhateng Inggris ing taun 1985. Sanajan latar prastawa ingkang dipungambaraken wonten ing novèl mau kadadosan ing Surabaya, nanging piyambakipun kasil ngandharaken sisih peteng saking pagesanganipun manungsa. Piyambakipun langkung remen ningali prakawis ingkang kadadosan ing gesangipun tiyang minangka tandha-tandha umum sanen minangka produk tandha-tandha sosial kemawon.
Kempalan cariyosipun ingkang kanthi irah-irahan Orang-Orang Bloomington dipunserat nalika piyambakipun wontn ing Bloomingtoon, Amérikah Sarékat. Wonten ing bukunipun, Modern Indonesian Literature jilid kaping 2, Prof. Dr. A. Teeuw ndhudhah karya-karyanipun Budi Darma wonten ing bab mirunggan. Satunggaling caerpenipun Budi Darma ingkang kapacak wonten ing kalawarta Horison,Sang Anak déningSatyagaraha Hoerip dipunlebetaken wonten ing antologi Cerita Pendek Indonésia'' jilid kaping 3, dipuncithak déning Pusat Pembinaan dan Pengembangan Basa, Departemen Wiyata dan Kebudayaan R.I. (1980).

Cathetan suku 

Sastrawan Indonésia
Lair 1937
Pati 2021
Herlinatiens (nama aslinipun: Herlina Tien Suhesti ingkang miyos wonten ing Ngawi ing tanggal 26 April 1982 inggih punika salah satunggaling sastrawan wonten ing Indonésia.
Nanging piyambakipun langkung remen dipunceluk pujangga tinimbang sastrawan. Novelipun ingkang sepisanan lair inggih kanthi irah-irahan Garis Tepi Seorang Lesbian ingkang dados bestseller ingkang mbiyantu piyambakipun ngrembakakaken karemenanipun kanggé nyerat novèl –novèl ingkang salajengipun. Sapunika piyambakipun aktip yasa sanggar kaliyan paring panyengkuyung dhateng laré-laré ingkang dumunung ing Yogyakarta.

Biografi 
Novelipun Herlinatiens ingkang sapisan inggih punika kanthi irah-irahan “Garis Tepi Seorang Lesbian” inggih nyariosaken babagan satunggaling lesbian ingkang dipunsingkiri déning kabudayan ing sakiteripun saha kulawarganipun. Buku ingkang sapisan punika telas dipuntumbas déning pamaosipun namung ing kalih peken. Bukunipun ingkang kaping kalih inggih punika, “Dejavu”, “Sayap yang Pecah” ugi dados bestseller.
Sapunika, piyambakipun minangka staff saha tim panaliti saking Yayasan umar Kayam. Piyambakipun dumunung ing Yogyakarta saha pados kawruh malih kanggé gelar master wonten ing jurusan budaya ing Universitas Sanata Dharma.

Garis Tepi Seorang Lesbian 
Bukunipun ingkang dipunsalin ing basa Inggris kanthi irah-irahan Margins of a Lesbian, dipunwiwiti kaliyan wontenipun tokoh Ashmora Paria, tiyang èstri saking Indonésia ingkang gadhah tigang putra. Lajeng piyambakipun nikah saha dumunung Paris, Pranis kaliyan kancanipun ingkan èstri ugi, inggih tokoh Ri. Paria saha Ri sampun dipunsingkiri déning masarakat Paris lajeng kekalihipun pindhah dhateng Indonesia malih. Cariyos punika ing pérangan purwakaning buku.Paria lajeng kepanggih kalyan Davia, murid èstri ingkang sampun gadhah sesandhingan kaliyan tiyang jaler. Ing sepisanan, Paria ngupaya kanggé nolak raosipun dhateng Davia, nanging amargi piyambakipun taksih dhèwèkan lajeng piyambakipun njalin gayutan kaliyan Devia. Paria ugi gadhah gayutan kaliyan kalih kancanipun mawi serat inggih punika Gita, satunggaling ibu rumah tangga saha Rafael, biarawati Katolik. Buku punika nyariosaken babagan perjuanganipun tiyang ingkang dipunsingkiri, rumor, saha lajeng dipunsisihaken wonten ing masarakatipun.

Asiling Karya

Cathetan suku 

Juru roman Indonésia
Sastrawan Indonésia
Marga Tjoa ingkang miyos ing Jakarta tanggal 27 Januari 1943 utawi ingkang misuwur kanthi nama Marga T. inggih salah satunggaling sastrawan ingkang aktip ngasilaken karya-karyanipun ing Indonésia.
Namanipun dados pujangga wiwitan misuwur ing taun 1971 saking cariyosipun, Karmila ingkang salajengipun dipundamel buku saha filem.

Riwayat Pagesanganipun 
Wiwit alit, Marga T sampun remen nyerat. Karangan-karanganipun ing purwakanipun kapacak wonten ing majalah sekolahipun. Lajeng ing yuswa 21 taun piyambakipun kasil ngasilaken cariyos cekakipun ingkang sapisan kanthi irah-irahan 'Kamar 27, lajeng dipunsusul kaliyan dipunwedalaken bukunipun ingkang sapisan inggih kanthi irah-irahan, Rumahku ya iku Istanaku'', satunggaling cariyos kanggé laré-laré ingkang dipuncithak ing taun 1969.
Minangka pujangga, Marga T inggih tiyang ingkang remen makarya kanthi tumemen. Saben dintenipun, piyambakipun nelasaken wekdal sekawan ngantos gangsal jam sadinten kanggé ngarang. Novelipun ingkang paling misuwur inggih kanthi irah-irahan “Sekuntum Nozomi” bukunipun ingkang medal kaping tiga ing taun 2004, ingkang nyariosaken tragedi Mèi 1998 ingkang ndadosaken kathah kurban mliginipun tiyang èstri keturunan Tionghoa.
Marga punika tiyang ingkang boten remen dipunkenl déning masarakat kathah. Piyambakipun inggih dados dhokter lulusan saking Universitas Trisakti, Jakarta. Awit saking punika, kathah novelipun ingkang nyariyosaken babagan medis.

Asiling Karya 
Ngantos sapunika, Marga sampun medalaken 128 cariyos cekak kaliyan 67 buku kanggé lare-lare, novèl saha kempalan carkak. Ing ngandhap punika inggih tuladhanipun asiling karya saking Marga T:
 Sekuntum Nozomi (buku satu hingga kelima)-(2002-2006)
 Dibakar Malu dan Rindu (2003)
 Dipalu Kecewa dan Putus Asa (2001)
 Amulet dari Nubia (1999)
 Dicabik Benci dan Cinta (1998)
 Didera Sesal dan Duka (1998)
 Matahari Tengah Malam (1998)
 Melodi Sebuah Rosetta (1996)
 Dikejar Bayang-bayang (1995)
 Sepagi Itu Kita Berpisah (1994)
 Rintihan Pilu Kalbuku (1992)
 Seribu Tahun Kumenanti (1992)
 Berkerudung Awan Mendung (1992)
 Sonata Masa Lalu (1991)
 Bukan Impian Semusim (1991)
 Namamu Terukir di Hatiku (1991)
 Pura di Kaki Langit (1990)
 Petromarin (1990)
 Waikiki Aloha: kumpulan satir (1990)
 Kobra Papageno: Manusia Asap dari Pattaya (1990)
 Kobra Papageno: Rahasia Kuil Ular (1989)
 Di Hatimu Aku Berlabuh (1988)
 Ketika Lonceng Berdentang: carita misteri (1986)
 Kishi: buku kedua trilogi (1987)
 Batas Masa Silam: Balada Sungai Musi (1987)
 Oteba: buku katiga trilogi (1987)
 Ranjau-ranjau Cinta (1987)
 Sekali dalam 100 taun: kumpulan satir (1988)
 Tesa (1988)
 Sembilu Bermata Dua (1987)
 Setangkai Edelweiss: sambungan Gema Sebuah Hati (1987)
 Untukmu Nana (1987
 Saskia: sebuah trilogi (1987)
 Bukit Gundaling (1984)
 Rahasia Dhokter Sabara (1984)
 Saga Merah (1984)
 Fatamorgana (1984)
 Monik: sekumpulan carkak (1982)
 Sebuah Ilusi (1982)
 Lagu Cinta: kumpulan carkak (1979)
 Sepotong Hati Tua (1977)
 Bukan Impian Semusim (1976)
 Gema Sebuah Hati (1976)
 Badai Pasti Berlalu (1974)
 Karmila (1971, dipundamel buku (1973)
 Rumahku ya iku Istanaku (1969)

Cathetan suku 

Lair 1943
Wong urip
Dhokter Indonésia
Sastrawan Indonésia
Sariamin Ismail ingkang miyos ing Talu, Pasaman, Sumatera Barat, tanggal 31 Juli 1909 saha séda ing Pekanbaru, Riau ing taun 1995 ing yuswa 86 taun inggih punika pujangga wanita ingkang sapisan ing Indonésia. Piyambakipun asring ngginakaken sandhi asma Selasih saha Seleguri, utawi gabungan saking kalih sandhi asma kasebat, inggih punika, Selasih Seleguri. Novelipun ingkang sapisan medal inggih kanthi irah-irahan Kalau tak Untung dipuncithak déning Balai Pustaka ing taun 1934. Piyambakipun ugi aktip nyerat kathah artikel ing médhia massa saha koran kados ta Pujangga Baru, Panji Pustaka, Asyara, Sunting Melayu, saha Bintang Hindia, piyambakipun ugi sampun naté dados editor ing ariwarta Suara Kaum Ibu ing Padang Panjang nalika taun 1934. Kajawi punika, piyambakipun ugi sampun naté kepilih dados anggota parlemen laladan kanggé provinsi Riau sasampunipun kepilih ing taun 1947.

Biografi 
Sariamin miyos kanthi nama asli Basariah ing tanggal 31 Juli 1909 ing Talu, Pasaman Barat. Piyambakipun naté ngampungaken sekolah dhasar ing laladan miyosipun, lajeng ing yuswa 10 taun, piyambakipun sampun miwiti nyerat syair saha wujud-wujud puisi sanèsipun. Sasampunipun lulus ing taun 1921, piyambakipun lajeng nerasaken sekolah dhateng sekolah guru mirunggan wanita ing Padang Panjang, sah ing yuswa 16 taun sampun kathah nyerat ing mapinten-pinten koran okal kados ta “Pandji Poestaka”. Piyambakipun lajeng dados guru sasampunipun ngrampungaken pendhidhikan ing sekolah guru ing taun 1925. Selasih sepisanan makarya wonten ing Bengkulu lajeng pindhah dhateng Bukittinggo. Lajeng piyambakipun kondur malih ing Padang Panjang ing taun 1930 lan wiwit taun 1939, wiwit mucal malih ing Acèh, lajeng dipunkintun dhateng Kuantan, Riau ing taun 1941.
Kajawi mucal dados guru, Sariamin ugi tetep nerasaken anggènipun nyerat kanggé nyekapi kabetahanipun. Lajeng piyambakipun misuwur dados Selasih saking karya novelipun ingkang sapisan. Ing novèl kasebat, piyambakipun ugi ngginakaken sandhi asma dados Seleguri, Sri Gunung, Sri Tanjung, Ibu Sejati, Bundo Kanduang, saha Mande Rubiah. Lajeng ing tengahing taun 1930 Sariamin nyerat malih kanggé majalah Poedjangga Baroe. Piyambakipun medalaken novelipun ingkang sapisan, Kalau Tak Untung (If Fortune Does Not Favour) ing taun 1933, ingkang punika ndadosaken piyambakipun dados novelis wanita ingkang sapisan ing sajarah Indonésia. Novelipun dipuncithak déning Balai Pustaka, Lajeng piyambakipun medalaken malih novèl sanèsipun kanthi irah-irahan Karena Keadaan (Because of the Situation), ing taun 1937.
Ing antawisipun taun 1928 ngantos 1930, Sariamin dados pandhega ing pakempalan Jong Islamieten Bond, ing Bukittinggi saha dados anggota DPRD Bukittinggi ing taun 1947-1948.

Asiling Karya 
 Kalau Tak Untung (1933)
 Prabawa Keadaan (1937)
 Puisi Baru (1946; poetry anthology)
 Rerangkèn Sastra (1952)
 Seserpih Pinang Sepucuk Sirih (1979; poetry anthology)
 Panca Juara (1981)
 Nakhoda Lancang (1982)
 Cerita Kak Murai, Kembali ke Pangkuan Ayah (1986)
 Ungu: Antologi Puisi Wanita Penyair Indonesia (1990)

Cathetan suku 

Sastrawan Indonésia
Lair 1909
Umar Kayam ingkang miyos ing Ngawi, Jawa Wétan tanggal 30 April 1932 saha séda ing Jakarta tanggal 16 Maret 2002 inggih punika salah satunggaling sosiolog, novelis, cerpenis, dan budayawan ugi guru besar ing Fakultas Sastra Universitas Gadjah Mada, Yogyakarta (1988-1997-pensiun).

Biografi 
Umar Kayam utawi ingkang asring dipunceluk UK, inggih lulusan sarjana mudha ing Fakultas Pedagogik Universitas Gadjah Mada (1955), saha pikantuk gelar M.A. saking Universitas New York, Amérikah Sarékat (1963),lan pikantuk gelar Ph.D. saking Universitas Cornell, Amérikah Sarékat, ing taun (1965).  Piyambakipun sampun naté dados Direktur Jenderal Radio, Televisi, saha Film Departemen Penerangan RI saking taun 1966 – 1969, Ketua Dewan Kesenian Jakarta saking taun 1969 – 1972, Direktur Pusat Latihan Ilmu-ngèlmu Sosial Universitas Hasanudin, Ujungpandang (1975-1976), anggota MPRS (Majelis Permusyawaratan Rakyat Sementara), dhosèn Universitas Indonésia, dhosèn Sekolah Tinggi Filsafat Driyarkara, Jakarta, senior fellow woten ing East-West Centre, Honolulu, Hawaii, Amérikah Sarékat (1973), Ketua Dewan Film Nasional (1978-1979), Guru Besar Fakultas Sastra Universitas Gadjah Mada, anggota penyantun/penasihat majalah Horison (mundur wiwit tanggal 1 September 1993), sesarengan kaliyan Ali Audah, Arif Budiman, Goenawan Mohamad, Aristides Katopo, Direktur Pusat Penelitian Kebudayaan Universitas Gadjah Mada (1977-), Ketua Lembaga Pendidikan Kesenian Jakarta (1981-) anggota Akademi Jakarta (1988-sadangunipun gesang).
Umar Kayam séda ing tanggal 16 Maret 2002 amargi tugel balung pahanipun ingkang kering. Piyambakipun nilar satunggal garwa saha kalih putra.

Asiling Karya 
 Seribu Kunang-kunang di Manhattan (kempalan carkak, 1972) pikantuk bebungah saking kalawarta Horison (1966/1967) 
 Totok dan Toni (carita anak, 1975)
 Sri Sumarah dan Bawuk (1975)
 Seni, Tradisi, Masarakat (kempalan esai, 1981)
 Sri Sumarah (kempalann carkak, 1985, ingkang ugi dipunwedalaken ing edisi Malaysia, 1981)
 Semangat Indonésia: Suatu Perjalanan Budaya (sareng kaliyan Henri Peccinotti, 1985)
 Para Priyayi (novèl, 1992) pikantuk bebungah saking Yayasan Buku Utama Departemen P dan K, ingkang dipuncaosaken ing taun 1995) 
 Parta Karma (kempalan carkak, 1997
 Jalan Mepunikang (novèl, 2000)
 Cerpen-cerpenipun dipunterjemahaken déning Harry Aveling lan dipuncithak wontn ing Sri Sumarah and Other Stories (1976) saha From Surabaya to Armageddon (1976).

Penghargaan 
Umar Kayam pikantuk penghargaan Sastra Asean ing taun 1987.

Cathetan suku 

Lair 1932
Pati 2002
Sosiolog Indonésia
Sastrawan Indonéesia
UC Sampdoriaya iku siji tim bal-balan Italia kang markase ana ing Genova, Italia. Klub iki diadhekaké ana ing taun 1946. Markase ana ing Stadion Luigi Ferraris. Sampdoria ya iku siji klub paling enom ing Italia.

Pratélan pemain

Skuat utama

Pemain Terkenal 
  Giuseppe Signori
  Juan Sebastian Veron
  Roberto Mancini
  Sinisa Mihajlovic
  Antonio Cassano
  Giampaolo Pazzini
  Kurniawan Dwi Yulianto
  Vincenzo Montella

Sponsor 
 1982 – 1988 : Phonola
 1988 – 1995 : ERG
 1995 – 1996 : Nuova Tirrena
 1996 – 1997 : Daewoo
 1997 – 1999 : Daewoo
 1999 – 2001 : Dreamcast
 2001 – 2002 : Grafoplast Wiremarkers
 2002 – 2005 : ERG
 2003 – 2004 : MG Rover
 2005 – 2006 : LG
 2005 – 2007 : ERG Diesel One
 2006 – 2007 : Mus E
 2007 – 2009 : ERG
 2008 – 2009 : Air One
 2009 – kini : ERG Mobile

Gelar 
 1 Liga Italia
 1 Piala Winners
 4 Piala Italia
 1 Piala Super Italia

Cathétan Sikil 

Sampdoria
U.C. Sampdoria
Musiyum Lambung Mangkurat punika satunggaling papan wisata sajarah awujud musiyum ingkang mapan wonten ing kutha Banjarbaru, cedhak Banjarmasin, Kalimantan Kidul . Kirang langkung 35 kilomèter saking Banjarmasin .

Ing Musiyum Lambung Mangkurat punika para wisatawan saged mirsani kala rumiyin ing masa sadèrèngipun Kalimantan Selatan dados satunggaling provinsi ing Indonésia. Musiyum Lambung Mangkurat punika paring kawruh babagan pangembangan masarakat Banjar saking jaman purba, inggih punika nalika taksih ngginakaken perkakas saking watu dumugi pangembangan kraton-kraton ingkang naté wonten lan paring prabawa ing Kalimantan Selatan .

Koleksi 
Museéum Lambung Mangkurat punika resmi kaginakaken ing taun 1979. Wangunan musiyum mau kanthi arsitèktur griya tradhisional Banjar, Tumah Bubungan Tinggi ingkang dipuncampur kaliyan gaya modhèren .

Koleksi Musiyum Lambung Mangkurat ing Banjarbaru punika dumugi 12.020 koleksi. Koleksi-koleksi mau dipundalem klasifikasi dados 10 jinis inggih punika: Géologi utawi Géografi, Etnografika, Biologi, Arkéologi, Historika, Numismatika utawi Heraldika, Filologi, Keramologi, Seni Rupa, lan Teknologi .

Barang koleksi musiyum punika kados ta tilaran Kesultanan Banjar, Candhi Agung, Candhi Laras, perkakas saking watu, ukiran kayu Ulin, perkakas tetanèn lan perabot rumah tangga, piranti musik tradhisional lan taksih kathah malih .

Salah satunggaling mahakarya ingkang wonten punika prahu kas Banjar ingkang kawéntar kanthi nama prahu tambangan. Musiyum Lambung Mangkurat punika kapérang dados kalih lantai. Lantai kapisan punika wonten tigang ruangan paméran déné ingkang satunggal punika ruwang paméran ingkang tinarbuka. Ing ruwang paméran ingkang tinarbuka, para wisatawan saged mirsani tigang piranti transportasi kali masarakat Banjar inggih punika Jukung sudur, Prahu pandan liris, lan Jukung tambangan. Ing salah satunggaling ruwang ingkang katutup punika para wisatawan saged mirsani pirantos ingkang dipun-ginakaken nalika masa prasajarah, kados ta beliung, kapak bahu, pahat kapak lonjong, tuangan kapak perunggu, lan sanèsipun. Lajeng ing ruwang paméran ingkang katutup sanèsipun para wisatawan saged mirsani manéka tilaran Karajan Banjar. Ugi saged mirsani manéka wujud griya tradhisional Banjar kados Bubungan Tinggi, Gajah Manyusu, lan sanèsipun .

Wonten ing lantai kalih wonten lukisan foto ètnis lan peta panyebaran bebrayan ingkang wonten ing wewengkon Kalimantan Selatan. Kajawi punika para wisatawan ugi saged mirsani étalase ingkang nedahaken daur gesangipun masarakat Banjar, saking wiyos dumugi sédanipun .

Cathetan suku 

Musiyum ing Kalimantan Kidul
Curug Cimahi punika papan pariwisata ingkang awujud grojogan mapan wonten ing Jalan Kolonel Masturi, Désa Kertawangi, Kacamatan Cisarua, Kabupatèn Bandung Kulon, Provinsi Jawa Kulon, Indonesia . Curug punika mapan wonten ing ketinggian 87 mèter lan kalebet salah satunggaling curug ingkang paling inggil ing wewengkon Bandung lan sekitaripun. Kanthi inggil 1050 mèter dpl lan suhu ing kawasan punika 18-22 derajat Celcius. Boten tebih saking Curug Cimahi punika wonten Curug Bugbrug lan Curug Panganten.

Ètimologi 
Curug Cimahi punika asalipun saking tembung curug kanthi Basa Sunda ingkang ateges grojogan utawi ing Basa Indonesia punika air terjun. Déné tembung Cimahi punika asalipun saking nama kali ingkag mili ing nginggilipun inggih punika Lèpèn Cimahi kanthi hulu ing Situ Lembang .

Kawontenan Curug Cimahi 
Objek pariwisata Curug Cimahi punika wiwit kabikak kanggé umum nalika taun 1978 kanthi mapan wonten ing aréa kanthi wiyar 2 hektar. Miturut cariyos ingkang nyebar ing masarakat tlatah mriku, manawi nadahaken awak ing ngandhaping grojogan punika wonten kapitadosan bilih saged damel waras saking lelara, kanggé terapi keséhatan, lan pambangit aura. Amargi Curug Cimahi mau mancaraken aura positif ingkang saged mbiyantu mundakaken ènergi awak lan memacu prosès penyembuhan .

Kanggé dugi ing lokasi grojogan punika para wisatawan kedah mandhap ing margi kanthi undhak-undahkan cacahipun 520 undakan ingkang kadamel saking watu kali. Ing sisih kiwa dalan punika témbok bukit ingkang wujud lemah. Déné ing sisih tengen dalan punika wonten pager pengaman ingkang kadamel saking kayu minangka pelindung saking  jurang ingkang wonten ing ngandhapipun. Ing margi mau wisatawan saged mirsani sesawangan ingkang katon éndah ugi wonten satwa-satwa alasan nyebar ing mriku kados ta manuk lan monyet. Supados dugi ing grojogan punika kirang langkung mbetahaken wekdal 20-30 menit saking pintu mlebet .

Fasilitas 
Fasilitas ingkang sampun samekta ing Curug Cimahi punika kados ta para penyadé manéka dedhaharan lan unjukan. Ugi wonten ingkang nyadé manéka dolanan kanggé laré, topi, cenderamata. Fasilitas sanèsipun kados ta langgar, papan parkir ingkang wiyar, papan kanggé ngaso (shelter), pusat informasi lan peta lokasi objek wisata Curug Cimahi .

Cathetan suku 

Pariwisata Bandung
Grojogan
Adi Sidharta utawi A.S. Dharta ingkang miyos ing Cibeber, Cianjur, Jawa Kulon, tanggal 7 Maret 1924 lan séda ing Cibeber, Cianjur, Jawa Barat, 7 Fèbruari 2007 inggih punika salah satunggaling sastrawan Indonésia. piyambakipun gadhah kathah sandhi asma, kados ta Klara Akustia, Kelana Asmara, Jogaswara, Rodji, Barmara Poetra, lan sapanunggalanipun.

Biografi 
Jiwa mudhanipun sampun ngowar-owar nggejolak wiwit piyambakipun dados putra angkatipun Okayaman, salah satunggaling tokoh pergerakan ingkang dipunbucal dhateng Boven Digul. Lan pamanggihipun kanggé berjuang lankung mateng malih nalika piyambakipun sekolah ing National Handele Lallegiun (NHL) ing ngandhap pandhegananipun Douwes Dekker. Ing jaman repolusi, piyambakipun kagabung wonten ing Angkatan Pemuda Indonesia (API) ingkang gadhah markas ing Menteng 31, piyambakipun boten arang mlebet medal saking alas, saha ndhèrèk perang saking perang satunggal dhateng perang sanèsipun. Ing Menteng 31 punika, piyambakipun wiwit tpang kaliyan Soekarno, kathah tokoh pulitik saha para seniman.
Piyambakipun ugi sampun naté dados wartawan Harian Boeroeh ing Yogyakarta.. Piyambakipun ingkang mandhegani serikat buruh: Serikat Buruh Kendaraan Bermotor, Serikat Buruh Batik, Serikat Buruh Pelabuhan, kalebu di lembaga induknya, Sentral Organisasi Buruh Seluruh Indonesia (SOBSI). Lajeng dipuntempa malih supados langkung mateng wonten ing International Union of Students (IUS), World Federation of Democratic Youth, saha World Federation of Trade Unions, ingkang dadosaken piyambakipun saged keliling kathah nagara bekas-bekas kolonialisme.
Sesarengan kaliyan M.S. Azhar saha Njoto, A. S. Dharta ngedekaken Lekra ing tanggal 17 Agustus 1950 lan piyambakipun dados sekretaris jenderal (sekjen) ingkang kaping pisan.
A.	S. Dharta mlebet kunjara ing Kebonwaru Bandung ing taun 965 – 1978.
Kathah asiling karyanipun ingkang wujud puisi, esai, kritik sastra, ugi cathetan nalika piyambakipun tindak ingkang kapacak ing sadhengah médhia ing lebet nagari saha ing njaban rangkah Indonesia, ugi wonten ingkang mlebet antologi sesarengan.
Piyambakipun ugi naté kolaborasi kaliyan Amir Pasaribu ing taun 2006 lan pikantuk penghargaan Akademi Jakarta ing babagan musik, ingkang ngasilaken lagu “Irama Mèi”.

Asiling Karya 
 Saidjah dan Adinda (naskah drama, adhaptasi novèl karya Multatuli yang diterjemahkan olèh Bakri Siregar)
 Rangsang Detik (kumpulan sajak, 1957)

Cathetan suku 

Lair 1924
Pati 2007
Sastrawan Indonésia
Hasri Ainun Habibie kanthi nama asli Hasri Ainun Besari () punika garsa saking Présidhèn Indonésia kaping tiga BJ. Habibie. Hasri Ainun Habibie dados Ibu Nagara Indonésia kaping tiga saking taun 1998 dumugi taun 1999 .

Biografi

Latar belakang kulawarga 
Hasri Ainun Besari punika putri kaping sekawan saking 8 sedherekipun putri saking H. Mohammad Besari. Tegesipun nama Hasri Ainun punika Mata yang indah. Kulawarga Ainun punika kulawarga ingkang tresna marang pendidikan. salah satunggal tiyang ingkang paling wigati anggènipun paring motivasi supados giat anggènipun sinau punika ibunipun .

Pendidikan 
Hasri Ainun Besari punika merantau dhateng Jakarta kanggé nlajengaken pendidikan lan kuliah wonten ing Fakultas Kedhokteran ing Universitas Indonésia, Jakarta. Lulus minangka dhokter ing taun 1961.  Hasri Ainun ugi naté nyambut damel ing Rumah Sakit Cipto Mangunkusumo, Jakarta (RSCM Jakarta). Ing mriku Hasri Ainun nyambut damel ing babagan perawatan laré-laré. Nanging wonten ing RSCM Jakarta Hasri Ainun namung nyambut damel satunggal taun kemawon, dumugi taun 1962. Sasampunipun kagarwa Habibie ing taun 1962 lajeng Hasri Ainun kedah nilaraken pakaryanipun dados dhokter lajeng ndhèrèk garwanipun dhateng Jerman kanggé ngrampungaken pendidikanipun .

Kulawarga 
Hasri Ainun Besari kagarwa déning BJ. Habibie nalika tanggal 12 Mèi 1962. Lajeng bulan madu wonten ing tigang papan ing Indonésia inggih punika wonten ing Kaliurang, Yogyakarta, lajeng ing kutha Bali kapungkasan wonten ing laladan Asalipun Bj. Habibie Ujung Pandang. Hasri Ainun kaliyan Bj. Habibie patutan kalih inggih punika Ilham Akbar lan Thareq Kemal ugi gadhah enem putu. Ilham Akbar sampun ngrampungaken pendidikanipun wonten ing Muenchen ing ngèlmu aeronautika lan pikantuk gelar PdD kanthi predikat summa cumlaude langkung inggil saking predikat bapakipun (BJ. Habibie). Déné Thareq Kemal lulus saking Diploma Inggeneur ing Braunsweig, Jerman.

Séda 
Nalika tanggal 22 Mèi 2010 tabuh 17.35 wekdal Munchen, Jerman. Hasri Ainun Habibie séda sasampunipun nglampahi masa kritis satunggal dinten. Jenazahipun Hasri Ainun Habibie dipunbeta dhateng Jakarta ing tanggal 24 Mèi 2010 lan dugi ing Jakarta tanggal 25 Mèi 2010 lajeng dipunmakamaken wonten ing Taman Makam Pahlawan Kalibata dinten punika..

Rujukan 

Lair 1937
Pati 2010
Tokoh Semarang
Alumni Universitas Indonésia
Ibu dan bapak nagara Indonésia
Surtsey (basa Èslan: "Pulo Surtur") inggih punika sawijining pulo vulkanis ing sisih kidul Èslan. Papan punika ugi papan ingkang paling kidul ing Èslan. Surtsey dumadi akibat jeblugan gunung ingkang asalipun saking 130 mèter (426 kaki) ing ngandhap lumah laut, lan dumugi lumah nalika tanggal 14 November 1963. Jeblugan lajeng kalajengaken dumugi tanggal 5 Juni 1967, nalika pulo punika ngancik ing jembaripun 2,7 km2. Wiwit punika, angin lan erosi njalari pulo punika samsaya alit: wiwit taun 2002, jembar pulo dumugi 1,4 km2.

Nama pulo punika asalipun saking Surtr, jotun utawi raksasa saking mitologi Nordik. Pulo punika lajeng dipunsinaoni déning vulkanologi wiwit jebluganipun, lajeng dipunsinaoni déning botanis lan biologis amargi pagesangan wiwit saking pulo punika. Gunung punika dumadi déning sitem gunung berapi ngandhap laut Vestmannaeyjar. Piyambakipun ugi ngasilaken sapérangan jeblugan sanèsipun kados ta gunung Eldfell ing pulo Heimaey nalika taun 1973. Jeblugan ingkang ngasilaken pulo Surtsey ugi ngasilaken sapérangan pulo ing rerangkén gunung berapi mau, kados ta Jólnir lan sapérangan pulo sanèsipun ingkang déréng dipunsukani nama. Kathah-kathahipun pulo punika ical amargi erosi ingkang rikat.

Géografi

Pembentukan

Sadèrèngipun Jeblugan taun 1963 

Nalika tabuh 07:15 UTC+0 nalika tanggal 14 November 1963, koki saking kapal Ísleifur II, ingkang nglayar saking Vestmannaeyjar ing sisih kidul Èslan, ningali peluk  cemeng. Kapal mau nuju ing kapal punika. Wiwitanipun, kaptén kapal ngira asep punika asalipun saking pérangan kapal ingkang kobong. Ananing jebulipun asep punika asalipun saking sawijining jeblugan gunung berapi ing ngandhap laut.

Éwadéné jeblugan punika boten dipunira-ira, wonten sapérangan tandha-tandha sadéréngipun gunung mau njeblug. Wiwit 6 dumugi 8 November, getaran alit saged dipunraosaken ing Kirkjubaejarklaustur saking  episenter ingkang jarakipun 140 km (87 mi) (kirnten-kinten jarak Surtsey), déné nalika ing 12 November, seismometer ing Reykjavík nyathet lindhu alit dangunipun sedasa jam, nanging lokasinipun déréng dipuntemtokaken. Kalih dinten sadéréngipun jeblugan, sawijining kapal riset ngandhap laut ngrosaken laut ing sakitaripun kraos langkung anget tinimbang limrahipun, nalika wekdal ingkang sami, tiyang-tiyang ing désa Vík ingkang jarakipun 80 km (50 mi) saking mrika saged ngambu ganda hidrogen sulfida.

Wonten kemungkinan jeblugan dipunwiwiti pinten-pinten dinten sadéréngipun tanggal 14 November. Nanging manawi dhasar laut dumunung 130 mèter (426 kaki) ing sangandhapipun laut, ing jero punika jeblugan bakal sirep déning tekanan banyu. Nanging amargi jeblugan gunung punika caket saking lumah laut, jeblugan boten saged direp, pungkasanipun njeblug lan medal wonten ing lumah laut.

Cathetan suku 

Situs Warisan Donya
Téyori impunan iku cawang logika matématika kang nyinaoni impunan, kang ora resminé ya iku kumpulan barang. Sanajan sembarang tipe obyèk bisa diklumpukaké dadi impunan, téyori impunan digunakaké paling kerep kanggo obyek kang cocog kanggo matématika. Basa téyori impunan bisa digunakaké ing ukara salawasé kabèh objèk matématika.

Kajian modhèren téyori impunan iki diwiwiti déning Georg Cantor lan Richard Dedekind ing 1870-an. Sawisé tinemu paradhoks ing téyori impunan naif, akèh sistem aksiom padha diajokaké ing awal abad rong puluh, kang paling misuwur ya iku aksiom Zermelo-Fraenkel, nganggo aksioma pilihan.

Téyori impunan umum digunakaké minangka sistem dhasar kanggo matématika, mligi ing wangun téyori impunan Zermelo-Fraenkel karo aksiom pilihan. Sajabane kagunan dhasaré, téyori impunan iku cawang matématika dhéwé, kanthi masarakat riset kang aktif. Riset kontemporèr saka téyori impunan kalebu topik kang warna-warna, saka struktur garis wilangan réal nganti nyinaoni konsistènsi saka kardhinal gedhé.

Cathetan

Wacan luwih lanjut
 Devlin, Keith, 1993. The Joy of Sets (2nd ed.). Springer Verlag, ISBN 0-387-94094-4
 Ferreirós, Jose, 2007 (1999). Labyrinth of Thought: A history of set theory and its role in modern mathematics. Basel, Birkhäuser. ISBN 978-3-7643-8349-7
 Johnson, Philip, 1972. A History of Set Theory. Prindle, Weber & Schmidt ISBN 0-87150-154-6
 Kunen, Kenneth, 1980. Set Theory: An Introduction to Independence Proofs. North-Holland, ISBN 0-444-85401-0.
 Potter, Michael, 2004. Set Theory and Its Philosophy: A Critical Introduction. Oxford University Press.
 Tiles, Mary, 2004 (1989). The Philosophy of Set Theory: An Historical Introduction to Cantor's Paradise. Dover Publications. ISBN 978-0-486-43520-6

Pranala njaba 

 Foreman, Matthew, Akihiro Kanamori, eds. Handbook of Set Theory. 3 vols., 2010. Each chapter surveys some aspect of contemporary research in set theory. Does not cover established elementary set theory, on which see Devlin (1993).
 
 
 Jech, Thomas (2002). "Set Theory", Stanford Encyclopedia of Philosophy.
 Schoenflies, Arthur (1898). Mengenlehre in Klein's encyclopedia.
 

 
 S
Asep S. Sambodja ingkang miyos wonten ing Sala, 15 September 1967, inggih punika kalebet salah satunggaling sastrawan Indonésia.
Piyambakipun séda ing Bandung tanggal 9 Dhésèmber 2010 amargi kènging lelara kanker usus.

Pendidikan 
Asep S. Sambodja kalarumiyin sampun naté ngrampungaken sekolahipun ing:
 SDN 1 Ungaran, Semarang
 SMPN 1 Ungaran, Semarang
 SMAN 1 Ungaran, Semarang
 S-1 Jurusan Sastra Indonesia Fakultas Sastra (sapunika dados Program Studi Indonesia Fakultas Ilmu Budaya) Universitas Indonesia, Dhépok (1993)

Padamelanipun 
Asep S. Sambodja sampun dangu aktip wonten ing dunya jurnalistik, wiwit piyambakipun taksih kuliah ing lebet kampus saha ing njawi kampus ing taun 1998. Ing wiwitanipun, piyambakipun namung magang wonten ing Tabloid Monitor ingkang dipunpandhegani déning Arswendo Atmowiloto. Lajeng piyambakipun resmi dados wartawan tabloid Bintang Indonesia (1990-1994), Majalah Berita Mingguan Sinar (1995-1997), Majalah Ummat (1997-1998), Satunet.com (1999-2001), saha Majalah Fokus Indonesia (2002-2003). Lajeng piyambakipun gantos pakaryan dados dhosèn ing Program Studi Indonesia FIB UI wiwit taun 2005.
Asep S. Sambodja naté gabung ugi kaliyan teater pagupon UI. Asiling karyanipun kados nyamektakaken kalih prakawis ingkang sami ing wadhah ingkang langkung ngepop, kados ta bilih boten sadaya tiyang gampil akrab lan mangertos piwulang ingkang wonten ing Al Qur’an sah hadits Nabi, aos, ing wujud karya fiksi, buku-bukunipun Asep punika gadhah kalih makna langsung, inggih punika kanggé hiburan saha tuntunan.

Asiling Karya 
Asep S. Sambodja sampun remen nyerat wiwit piyambakipun taksih alit, dipunwiwiti saking seratanipun ingkang awujud puisi. Kathah sajak-sajakipun ingkang kapacak wonten ing Harian Media Indonesia, Horison, saha jurnal puisi. Déné karya-karyanipun ingkang sampun dipunwedalaken ing antawisipun ingkang wujud cariyos kanggé laré-laré alit kanthi irah-irahan, ‘Rama dan Sita di Taman Mini’ (1998)

Karyanipun pribadi 
Karya-karyanipun Asep S. Sambodja ingkang sampun dipunwedalaken inggih kados ta:
 Menjelma Rahwana (1999)
 Kusampirkan Cintaku di Jemuran (2006)
 Ballada Para Nabi (2007), ingkang wosipun cariyos inggih punika ngandharaken kathah pitutur saking kisahipun para nabi saha piwulang-piwulang ingkang saé saking kitab suci ingkang dipunandharaken kanthi wujud puisi.

Antologi Sesarengan 
 Graffiti Gratitude (2001)
 Cyberpuitika: Antologi Puisi Digital (2002)
 Bisikan Kata, Teriakan Kota (2003)
 Dian Sastro for President! (2005)
 Les Cyberlettres: Antologi Puisi Cyberpunk (2005)
 Nubuat Labirin Luka: Antologi Puisi untuk Munir (2006)
  Mekar di Bumi (2006)
 Jogja 5,9 Skala Richter (2006)
 Legasi: Antologi Puisi ASEAN (2006)

Esai 
 Cyber Graffiti: Polemik Sastra Cyberpunk (2004) dan
 Dari Kampus ke Kamus (2005)

Cathetan suku 

Sastrawan Indonésia
Darman Moenir () inggih punika salah satunggaling sastrawan Indonésia. Darman nggayuh pendhidhikanipun wonten ing Sekolah Seni Rupa Indonesia saha kuliah ing Sekolah Tinggi Basa Asing Prayoga, Jurusan Basa Inggris, Padang. <

Riwayat Pagesanganipun 
Darman Moenir sepisanan wiwit nyerat ing yuswa 18 taun. Karya- karyanipun kathah ingkang kapacak wonten ing kalawarta Horison, Titian, Panji Masarakat, Pertiwi, Kartini, Ulumul Qur’an, Kalam, Kompas, Pelita, Sinar Harapan, Suara Pembaruan, Suara Karya, Media Indonesia, Indonesia Raya, Republika, Berita Minggu (Singapura) saha ariwarta terbitan Padang. <
Darman Moenir ugi sampun naté ndhèrèk Hari Sastra ing Ipoh, Malaysia (1980), Asian Writers Conference ing Manila, Filipina (1981) saha pertemuan donya Melayu ’82 ing Malaysia (1982), International Writing Program ing Iowa City, saha International Visitor Program ing Amérikah Sarékat (10988). Kajawi piyambakipun makarya wonten ing Museum Negeri Provinsi Sumatera Barat (Pensiun Agustus 2008), Padang punika ugi dados bapak asuh saha pemimpin produksi ing Bumi Teater.
Ing taun 2010. Piyambankipun nyerahaken griya tuwa dhateng Pamarentah Kabupatèn Tanahdatar, Sumatra Barat. Griya punika dipunparingaken kanthi lila legawa dhateng Pemkab kanggé dipundadosaken griya waos saha griya kanggé pirembagan warga sakiteripun. </ref>.

Asiling Karya 
Sapérangan sajakipun kathah ingkang kapacak wonten ing Tonggak 4 (1987), Antologi Puisi Indonesia Modern, Dari Negeri Poci 2(1994), Dari Negeri Poci 3. Cerpen- cerpenipun kapacak ugi wonen ing satunggaling antologi Cerpen- carkak Nusantara Mutakhir (1991).

Kempalan Sajakipun 
 Kenapa Hari Panas Sekali (1975)
 Tanpa Makna (1977)

Novèl 
 Gumam (1976)
 Bako (1983, Pemenang Bebungah Utama Sayembara Roman DKJ 1980)
 Dendang (1988)
 Aku, Keluargaku, dan Tetanggaku (1993)
 Negeri Hujan (1999, Novèl Terjemahan "Monsoon Country," Pira Sudham, Thailand)
 Krit & Sena (2010)
 Andika Cahaya (2012)

Novèl Anak-anak 
 Surat dari Seorang Prajurit 45 kepada Cucunya
 Di Lembah Situjuh Batur
 Tiga Cerita Anak-anak
 Ingin Jadi Pak Habibie
 Adik Bertanya Tentang Laut
 Dongèng Kisah dari Minangkabau

Cerpen 
 Jelaga Pusaka Tinggi (1997)

Esai 
 Esainya dimuat dalam Asian Writers on Literature and Justice

Penghargaan 
Darman Moenir sampun pikantuk kathah penghargaan, ing antawisipun inggih punika:<
 Bebungah Utama Sayembara Mengarang Roman DKJ (1980)
 Pemenang Kedua Sayembara Novèl Majalah Kartini (1987)
 Bebungah Sastra saking Pamaréntah Republik Indonesia (1992)

Cathetan suku 

Sastrawan Indonésia
Tikus Walanda (basa Inggris: guinea pig) ya iku spésies kéwan pengerat kang kalebu sajeroning kulawarga Caviidae lan génus Cavia. Tikus Walanda asalé ora saka nagara Walanda, nanging asalé saka wewengkon Andes. Kéwan iki akèh didadeake kéwan ingon-ingonan déning manungsa. Imigran Andes ing New York dodol tikus Walanda kanggo daginge. Ing Indonesia tikus Walanda asring salah dipadhaake karo marmut, kéwan liya kang wujud nanging ukurane luwih gedhé.

Pranala njaba 

Sato kéwan
Darmanto Jatman ingkang miyos wonten ing Jakarta tanggal 16 Agustus 1942 inggih punika kalebet salah satunggaling sastrawan lan pujangga Indonésia.

Biografi 
Darmanto Jatman inggih sapunika dados Guru Besar Emeritus wonten ing Fakultas Psikologi UNDIP. Sadèrèngipun, piyambakipun sampun naté ngrampungaken sekolah dhasar ngantos rampung sekolah S-2 (pascasarjana) ing Yogyakarta. Sasampunipun lulus saking S-2 Jurusan Psikologi Universitas Diponegoro, piyambakipun dados Dosen Psikologi Komunikasi ing almamateripunwiwit tanggal 1 Juni 1971. Piyambakipun ugi naté ndhèrèk kuliah Basic Humanities ing Hawaii saha kuliah Development Planning wonten ing The University College, London.
Filosof UNDIP punika sampun naté gerah stroke ing tanggal 13 Juni 2007. Kajawi punika, piyambakipun ugi ingkang dados pelopor wonteipun Fakultas Psikologi ing UNDIP saha dados guru besar ingkang kaping sapisan ing fakultas punika. Ing tanggal 27 Juli 2007, Rektor UNDIP, Prof. Susilo Wibowo maringaken gelar dhateng piyambakipun, sesasi sadèrèngipun piyambakipun pensiun, dados piyabakipun langsung dipunparingi gelar Profesor Emeritus (Guru Besar Luar Biyasa).
Déné piyampakipun sampun naté makarya ing sapѐranganpapn dados:
 Dosen STSRI di Yogyakarta (1969-1972)
 Dosen Satyawacana Salatiga (1970)
 Dosen Psikologi Undip Semarang (1969-2007)
 Redaksi Budaya Mimbar/Tribun Jakarta
 Redaksi Budaya Suara Merdeka Semarang
 Redaksi kalawarta Pop Top ing Jakarta

Asiling Karya 
Asiling karya ingkang dipunserat déning Darmanto inggih ngrembag babagan 8 dhasar prakawis manungsa, lan wosipun botn tebih kaliyan pandhangan dunya ingkang dipunandharaken déning pengarang sanèsipun, mliginipun saking pandangan nasrani saha Jawa. Wolung prakawis dhasar ing pagesanganipun manungsa, saking tragedi utawi kala bendhu, tresna, kakuasan, loyalitas dipungambaraken dhateng tokoh ingkang kaserat wontn ing karyanipun, mliginipun tokoh-tokoh nasrani. Ungl-ungelipun ingkang puitis dipunandharaken wonten ing kathah variasi/ rupa basa kados ta, basa jawa, basa Inggris, basa Cina, basa Prancis, basa Sansekerta, basa Jawa Kuno, saha basa Indonésia.

 Bangsat (1975)
 Sang Darmanto (1976)
 Ki Blakasuta Bla Bla (1980)

Penghargaan 
Kathah penghargaan ingkang sampun dipuntampi dѐning piyambakipun kados ta:

Bulan Maret 2011, Darmanto memperoleh Penghargaan Satyalancana Kebudayaan 2010 dari Présidhèn Susilo Bambang Yudhoyono.. Menurut Mantri Kebudayaan dan Pariwisata Jero Wacik, penghargaan diberikan berdasarkan pertimbangan bahwa si penerima memiliki jasa besar di babagan kabudayan yang telah mampu melestarikan kabudayan daerah atau nasional sarta hasil karyanya berguna dan bermanfaat bagi masarakat, bangsa, dan nagara.

Cathetan suku 

Sastrawan Indonésia
Panitra Indonésia
Nikon D80 ya iku kodhak dSLR digital 10,2 megapixel kang diprodhuksi déning Nikon. Kodhak iki penerusé tipe sing biyèn D70 / D70s. Produk iki duweni tampilan kang luwih apik tinimbang sing lawas. Prosesor kang dianggo ya iku tipe 3D Color Matrix Metering II karo 11 titik sistem AF.

Rujukan 

Kodhak Nikon